section_heading: Poezija
paragraph_text: Momčilo Popadić je 1966. godine, kao devetnaestogodišnjak zajedno s godinu dana starijim Jakšom Fiamengom objavio svoju prvu zbirku pjesama pod nazivom "Stepenište". Knjiga se sastoji iz dva dijela. Jedan dio je od Fiamengovih pjesama naslovljen “Pred obećanom zemljom”, a drugi je dio od Popadićevih pjesama pod nazivom “Glasno doba godine”. Ta zajednička mladenačka knjiga "Stepenište" simbolički označava uspon i ulazak ovog dvojca u antologiju hrvatskog pjesništva. Njihovo prijateljevanje i suradnja se nastavlja kroz dugi niz godina. U sljedećem razdoblju Momčilo Popadić izdaje zbirke pjesama; 1969. "Igračke mutnog uma", 1972. "Gospodin O i njegova ljubav", 1975. "Sunce šafranove boje", 1977. "Pučke svečanosti", a posljednju nešto kasnije 1984. "Finski nož".